
A tanulmányi eredményességre ható tényezők vizsgálata a diákok teljesítményének, jövőképi motiváltságának, családi háttértényezőinek, valamint különórákon való részvételének összefüggési struktúrája

Kutatásomban a magyar oktatásban az utóbbi évtizedekben megfigyelhető expanzióval kapcsolatosan kezdtem el vizsgálat alá venni a diákok teljesítményét. Az egyre szélesebb körben elérhető magas iskolai végzettség fontos a későbbi munkavallalás szempontjából, meghatározza a munkaerőpiac alakulását, s ennek folytán a gazdasági világra is hat.
Ezért fontos kérdés tehát az, hogy a diákok tervei a magasabb fokú képzésekben való részvételükre vonatkozóan valóban párhuzamban vannak-e a tanulmányi eredményeikkel, valamint az, hogy e tanulmányi eredményesség hátterében mik állhatnak.
A dolgozat részletesen ismerteti az Országos kompetenciamérés 2012 és 2019 közt gyűjtött adatai segítségével a magyar diákok tanulmányi teljesítményét a Covid miatti pandémia előtti 8 évre vonatkozóan. A kutatásban a tanulmányi eredményesség mutatóit az évenkénti kompetenciamérés adatai közül a matematikai- és a szövegértési feladatokban elért pontszámok adják.
Bemutatásra kerül a „családi háttér-index”fontossága. A család tekintetében kutatásom kiterjedt még a gyermek életébe való szülői bevonódás mértékének jelentősségére. Majd vizsgálódásomba emeltem a tanulmányi eredményességnek a különórákon való részvételről gyűjtött adatokkal való egybevetését is.
Kérdéseim közt szerepelt, hogy ezek a tényezők, milyen kapcsolatban állnak az eredményességgel, milyen távon, és mely életkorban milyen súllyal jelennek meg az összefüggés rendszerben, valamint, hogy tapasztalható e a verikális vizsgálódáson túl horizontálisan eltérés. Ezért nem csupán évenkénti, hanem régiónkénti bontásban is vizsgáltam az összefüggéseket.
Mivel a kutatás során a kapcsolati háló kiszélesítésével több változó kapcsolatának vizsgálata is ellenőrizhető, így még több változó, a fegyelmi- és tanulási nehézségek hatásai, valamint az iskolai környezet motivációs hatásai is vizsgálat alá kerültek, ahol erős korrelációs kapcsolatot találtam.
Célom az volt, hogy e struktúra állandóságát évenkénti és régiónkénti bontásban is vizsgáljam. Ezután sor került az évfolyamonkénti bontásra is, ahol kutatásom érdekességként tárta fel a tényt, hogy a középiskolai évfolyamokba járó diákok közt új összefüggések teremtődtek a tanulmányi eredményességgel. Az iskolai motivációval, eddig nem látott erősséggel, korrelációk sokasága jelent meg.
További érdeklődés tárgya lehet, hogy ezen erősödő korrelációk hogyan alakulhattak 2019 óta.
 
 
 




